פוליטיקה של סין
הקונגרס הלאומי העממי > מפלגות קטנות

בסין אין מפלגות אופוזיציה חוקיות. יש שמונה מפלגות קטנות, הפועלות בחזית מאוחדת (אנ') עם המק"ס. הן משתתפות בוועידה הפוליטית העממית המייעצת (CPPCC ,Chinese People's Political Consultative Conference) אך צריכות לתמוך ב"תפקיד הראשי" של המק"ס כדי שתמשכנה להתקיים, והנהגתן מתמנה על ידי מחלקת העבודה של החזית המאוחדת (UFWD ,United Front Work Department) של המק"ס. התיאום בין שמונה המפלגות הקטנות לבין המק"ס נעשה בוועידה הפוליטית העממית המייעצת, המתכנסת מדי שנה בבייג'ינג בחודש מרץ, בערך באותו זמן שבו מתכנס הקונגרס הלאומי העממי. תפקידן המקורי של המפלגות הקטנות היה ליצור רושם שהרע"ס נשלטת על ידי חזית לאומית מגוונת, ואיננה דיקטטורה של מפלגה אחת. בפועל, תפקידן הוא בעיקר לשמש אטרקציה לאזרחי הרע"ס ולקלוט נישות חברתיות בעלות נטיות פוליטיות, כמו באקדמיה.
| דירוג | דירוג | שם המפלגה (קיצור) | שנת ייסוד | מספר חברים | יושב ראש | מושבים בקונגרס הלאומי העממי (NPC) | מושבים בוועדה המתמדת של הקונגרס (NPCSC) | מושבים בוועידה הפוליטית העממית המייעצת (CPPCC) |
| --- | --- | --- | --- | --- | --- | --- | --- | --- |
|  |  | המפלגה הקומוניסטית של סין (מק"ס) 中国共产党 (中共) Zhōngguó Gòngchǎndǎng (Zhōnggòng) | 1921  | 98,041,000 (2022) | שי ג'ינפינג | 2,091 / 2,980 | 118 / 175 | 99 / 544 |
|  | 1.  | הוועדה המהפכנית של הקואומינטנג הסיני Revolutionary Committee of the Chinese Kuomintang (RCCK) 中国国民党革命委员会 (民革) Zhōngguó Guómíndǎng Gémìng Wěiyuánhuì (Míngé) | 1948  | 158,000 (2022) | ג'נג ג'יאנבנג | 44 / 2,980 | 6 / 175 | 65 / 544 |
|  | 2. | הליגה הדמוקרטית של סין China Democratic League (CDL) 中国民主同盟 (民盟) Zhōngguó Mínzhǔ Tóngméng (Mínméng) | 1941  | 330,600 (2020) | דינג ז'ונגלי | 57 / 2,980 | 9 / 175 | 65 / 544 |
|  | 3.  | איגוד הבנייה הלאומי הדמוקרטי בסין China National Democratic Construction Association (CNDCA) 中国民主建国会 (民建) Zhōngguó mínzhǔ jiànguó huì (Mínjiàn) | 1945  | 193,000 (2018) | האו מינגג'ין | 57 / 2,980 | 3 / 175 | 65 / 544 |
|  | 4.  | האגודה הסינית לקידום דמוקרטיה China Association for Promoting Democracy (CAPD) 中国民主促进会 (民进) Zhōngguó Mínzhǔ Cùjìn Huì (Mínjìn) | 1945  | 156,808 (2016) | קאי דפנג | 58 / 2,980 | 7 / 175 | 45 / 544 |
|  | 5.  | מפלגת האיכרים והפועלים הדמוקרטית הסינית Chinese Peasants' and Workers' Democratic Party (CPWDP) 中国农工民主党 (农工党) Zhōngguó Nónggōng Mínzhǔdǎng (Nónggōngdǎng) | 1930  | 177,943 (2019) | הא ווי | 54 / 2,980 | 7 / 175 | 45 / 544 |
|  | 6. | מפלגת ג'י גונג בסין China Zhi Gong Party (CZGP) 中国致公党 (致公党) Zhōngguó Zhì Gōng Dǎng (Zhìgōngdǎng) | 1925  | 48,000 (2016) | ג'יאנג זווג'ון | 38 / 2,980 | 3 / 175 | 30 / 544 |
|  | 7.  | אגודת ג'יוסאן Jiusan Society (JS) 九三学社 Jiǔsān Xuéshè | 1945  | 183,710 (2019) | וו וייהואה | 63 / 2,980 | 4 / 175 | 45 / 544 |
|  | 8.  | ליגת השלטון העצמי הדמוקרטית בטייוואן (Taiwan Democratic Self-Government League, TDSL) 台湾民主自治同盟 (台盟) Táiwān Mínzhǔ Zìzhì Tóngméng (Táiméng) | 1947  | 3,000 (2018) | סו הוי | 13 / 2,980 | 3 / 175 | 20 / 544 |
לצד מפלגות מוכרות אלו, יש שמונה מפלגות פוליטיות אסורות, המדוכאות באופן פעיל על ידי הממשלה. אחת מהן היא המפלגה המאואיסטית הקומוניסטית של סין (אנ'), שהוקמה בסין ב-2008 בתגובה לרפורמות הכלכליות שהנהיגה המק"ס בשנות ה-1980 בראשות דנג שיאופינג. המפלגה המאואיסטית הקומוניסטית טענה שהרפורמות היו קפיטליסטיות, והוצאה מחוץ לחוק. מפלגה נוספת היא המפלגה הדמוקרטית של סין (אנ'), שנוסדה בסין ב-1998 והוצאה מחוץ לחוק על ידי המק"ס. מפלגת הדמוקרטיה החדשה של סין (אנ'), נוסדה בנאנג'ינג ב-2007. אחרי מעצר היושב ראש שלה גואו קוואן ב-2008, פועלת המפלגה בלוס אנג'לס ובסן פרנסיסקו. מטות המפלגות האסורות נמצאים מחוץ לסין.